אלכס איש-שלום

אלכסנדר (אלכס) איש-שלום (1938 – 26 בדצמבר 2017) היה משפטן ישראלי, ניצב בדימוס במשטרת ישראל.

ביוגרפיה 
בשירותו במשטרה היה ראש מפלג ביחידה הארצית לחקירת פשעים חמורים ולקח חלק בחקירות שנגעו לרשימת ה-11, לרצח עמוס אוריון. בהיותו תת-ניצב היה שותף עם הפרקליטות דורית ביניש ועדנה ארבל באיסוף המידע עבור ועדת כהן. מאוחר יותר היה עוזר לראש אגף החקירות בתקופת כהונתו של עוזי ברגר בראש האגף.

ב-1993 שימש ראש אגף החקירות במשטרת ישראל בדרגת ניצב, ובתום שירותו מונה למבקר המשרד לביטחון פנים ויועץ למבקר המדינה לענייני חקירות. בשנת 1998 הוזכר שמו כמועמד למשרת המבקר.

במהלך שירותו במשטרת ישראל המשיך איש-שלום בלימודיו האקדמיים וצבר שמונה תארים אקדמיים שונים, בהם דוקטורט במשפטים.

בשנת 2003 פרש ממשרד מבקר המדינה. היה מרצה למשפטים וקרימינולוגיה באוניברסיטת חיפה, מכללת בית ברל, מכללת שערי משפט והמכללה האקדמית גליל מערבי.

היה נשוי ואב לשני בנים, בהם פרופסור פנחס (פיקי) איש-שלום, ובת.

קישורים חיצוניים

הערות שוליים

ניצבי משטרת ישראל
ראשי אגף החקירות והמודיעין
עובדי משרד מבקר המדינה
עובדי המשרד לביטחון הפנים
עורכי דין ישראלים
סגל המרכז האקדמי שערי מדע ומשפט
ישראלים שנולדו ב-1938
ישראלים שנפטרו ב-2017